
REPUBLIKA HRVATSKA

PRIMORSKO GORANSKA ŽUPANIJA

GRAD DELNICE

TRG 138.BRIGADE HV 4

51 300 DELNICE

O B R A Z L O Ž E N J E

UZ  IZVJEŠTAJ O GODIŠNJEM OBRAČUNU PRORAČUNA GRADA DELNICA  ZA 2025. GODINU

Svibanj 2026. godina
OBRAZLOŽENJE OPĆEG DIJELA 
GODIŠNJEG  IZVJEŠTAJA O IZVRŠENJU PRORAČUNA GRADA DELNICA  ZA 2025. GODINU

Zakonom o proračunu (NN 144/21), odredbom članka 89. propisana je obveza čelnika jedinice lokalne i područne (regionalne) samouprave da podnese predstavničkom tijelu na donošenje godišnji izvještaj o izvršenju proračuna do 31. svibnja tekuće godine za prethodnu godinu.

U skladu s ovom zakonskom obvezom sačinjen je godišnji izvještaj o izvršenju Proračuna Grada Delnica za razdoblje od 01. siječnja do 31. prosinca 2025. godine.

Godišnji izvještaj o izvršenju Proračuna Grada Delnica za 2025. godinu zasniva se na Planu Proračuna Grada Delnica za 2025. godinu i Odluci o izvršavanju Proračuna Grada Delnica za 2025. godinu koje je donijelo Gradsko vijeće Grada Delnica na svojoj sjednici održanoj dana 18. prosinca 2024. godine. Naznačene odluke su objavljene  u Službenim novinama Grada Delnica broj 13/24. 

U 2025. godini ostvareni su ukupni konsolidirani prihodi i primici u iznosu od 7.882.748,12 eur, dok su ukupni rashodi i izdaci ostvareni u iznosu od 7.381.301,34 eur i preneseni manjak u iznosu od -1.122.169,78 eur što daje ukupan rezultat od -620.723,00 eur za pokriće u sljedećoj godini.

Prikaz računa prihoda i rashoda, prikaz računa zaduživanja – financiranja, te prikaz stanja raspoloživih sredstava u narednom razdoblju daje se u nastavku:

Tablica 1.1.
A.       RAČUN PRIHODA I RASHODA                        - u kunama -

	
	PLAN 2025.

1.
	OSTVARENO

2025.

2.
	INDEKS

2/1

	PRIHODI POSLOVANJA
	8.610.757,00
	6.835.276,15
	79

	PRIHODI OD PRODAJE NEFINANCIJSKE IMOVINE
	331.632,00
	118.721,03
	36

	RASHODI POSLOVANJA
	6.215.688,00
	5.622.323,79
	90

	RASHODI ZA NABAVU NEFINANCIJSKE IMOVINE 
	2.260.177,00
	1.488.314,63
	66

	RAZLIKA – VIŠAK/MANJAK
	466.524,00
	-156.641,24
	


B.     RAČUN ZADUŽIVANJA - FINANCIRANJA

	
	PLAN 2025.

1.
	OSTVARENO

2025.

2.
	INDEKS

2/1

	PRIMICI OD FINANCIJSKE IMOVINE I ZADUŽIVANJA
	928.771,00
	928.750,94
	100

	IZDACI ZA FINANCIJSKU IMOVINU I OTPLATE ZAJMOVA
	272.994,00
	270.662,92
	99

	RAZLIKA PRIMITAKA/IZDATAKA
	655.777,00
	658.088,02
	


C.  RASPOLOŽIVA SREDSTVA IZ PRETHODNIH  GODINA (VIŠAK PRIHODA)

	
	PLAN 2025.

1.
	OSTVARENO

2025.

2.
	INDEKS

2/1

	MANJAK PRIHODA(KONSOLIDIRANI) IZ PRETHODNIH  GODINA
	-1.122.301,00
	-1.122.169,78
	100

	REZULTAT POSLOVANJA(KONSOLIDIRANI) 01.01.-31.12.2024
	
	501.446,78
	

	RASPOLOŽIVA SREDSTVA(KONSOLIDIRANA) U SLJEDEĆEM RAZDOBLJU
	
	-620.723,00
	


Iz pregleda prihoda i primitaka, te rashoda i izdataka za razdoblje od 01. siječnja do 31. prosinca 2025. godine utvrđuje se  konsolidirani VIŠAK prihoda i primitaka nad rashodima i izdacima koji iznosi 501.446,78 eur ( Za 2025. godinu Grad Delnice ostvario višak 515.281,61 eur, DV Hlojkica manjak -11.036,49 eur, JVP Delnice manjak -3.636,31 eur, Knjižnica JM višak 837,97 eur). 
P R I H O D I   I   P R I M I C I


Ukupno ostvareni prihodi i primici konsolidiranog Proračuna Grada Delnica za 2025. godinu iznose 7.882.748,12 eur.

Prema načelima ekonomske klasifikacije prihodi i primici obuhvaćaju tekuće prihode odnosno prihode poslovanja i kapitalne prihode odnosno prihode od prodaje nefinancijske imovine, dok su primici od financijske imovine i zaduživanja iskazani kao primljeni krediti od kreditnih institucija .

Usporedni prikaz prihoda i primitaka ostvarenih u 2025. godini  u odnosu na iste ostvarene u 2024. i 2023. godini daju se u sljedećem tabelarnom prikazu.
Tablica 1.2. 
	Konto
	VRSTA PRIHODA I PRIMITAKA

1.
	OSTVARENO

01-12/2023.

2.
	OSTVARENO

01-12/2024.

3.
	OSTVARENO

01-12/2025.

4.

	6


	  1. PRIHODI POSLOVANJA


	
	
	

	61
	1.1.  PRIHODI OD POREZA
	2.374.061,19
	2.867.329,40
	3.358.591,97

	63
	1.2.  POMOĆI IZ INOZEMSTVA I OD SUBJEKATA UNUTAR OPĆEG PRORAČUNA
	1.973.085,98


	1.280.574,28


	1.508.534,10

	64
	1.3.  PRIHODI OD IMOVINE
	129.893,70
	102.595,84
	124.755,53

	65
	1.4.  PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA
	1.714.326,18
	1.673.878,11
	1.571.938,69

	66
	1.5. PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA
	37.832,53
	111.173,13
	270.135,86

	68
	1.6.  KAZNE,UPRAVNE MJERE I OSTALI PRIHODI
	810,00
	1.415,00
	1.320,00

	7


	2. PRIHODI OD PRODAJE NEF. IMOVINE      
	76.055,85
	72.490,36
	118.721.03

	8 


	 3.  PRIMICI OD FIN. IMOVINE I ZADUŽIVANJA
	64.043,77
	2.500,00
	928.750,94

	
	       U K U P N O (6+7+8) 
	6.370.109,20
	6.111.956,12
	7.882.478,12


Ukupni prihodi i primici u 2025. godini veći su u odnosu na 2024. godinu za 29% (najviše iz razloga većih poreznih prihoda kao i primitaka – kreditno zaduženje za investicije Vrtića i ulica Ograja i kralja Zvonimira, donacija od pravne osobe za projekt „Švicarske darovnice“ od Komunalca preko Ministarstva regionalnog razvoja ), odnosno za isto razdoblje 2023. godine veći su za 23 % iz istih razloga. 
PRIHODI POSLOVANJA

Udio ostvarenih prihoda poslovanja u strukturi ukupnih prihoda i primitaka ostvarenih u 2025. godini iznosi 87%, a ostvareni su u iznosu od 6.835.276,15 eur.

Prihodi poslovanja obuhvaćaju sljedeće vrste prihoda:

· prihode od poreza

· pomoći iz inozemstva i od subjekata unutar općeg proračuna

· prihode od imovine

· prihode od upravnih i administrativnih pristojbi, pristojbi po  posebnim propisima i naknadama

· prihodi od prodaje proizvoda i robe te pruženih usluga i prihodi od donacija te povrati po protestiranim jamstvima
· kazne, upravne mjere i ostali prihodi

Prihodi od poreza


Temeljem Zakona o financiranju jedinica lokalne i područne (regionalne) samouprave, Grad Delnice kao jedinica lokalne samouprave stječe prihode od zajedničkih poreza i prihode od lokalnih poreza. Prihode od zajedničkih poreza (porez na dohodak, porez na promet nekretnina) ne utvrđuju tijela Grada Delnica, već su visina poreznih stopa i udjeli u zajedničkom porezu propisani Zakonom o financiranju jlp(r)s te Zakonom o porezu na prometu nekretnina. Zadnja porezna reforma kao i one prije imaju negativan utjacaj na proračune JLP(R)S. 

Prihodi od poreza u 2025. godini planirani su u iznosu od 3.401.534,00 eur a ostvareni u iznosu od 3.358.591,97 eur prihoda planiranih na godišnjoj razini a uključuju:
· prihode od poreza na dohodak od nesamostalnog rada

· prihode od poreza na dohodak od samostalnih djelatnosti 

· prihode od poreza na dohodak od imovine i imovinskih prava

· prihode od poreza na dohodak od kapitala

· prihode od poreza na dohodak po godišnjoj prijavi

· porez na dohodak utvrđen u postupku nadzora za prethodne godine

· povrat poreza na dohodak po godišnjoj prijavi

· stalne poreze na nepokretnu imovinu(zemlju, zgrade, kuće i ostalo)

· povremeni porezi na imovinu (porez na promet nekretnina)

· porez na promet (porez na potrošnju)

· porezi na korištenje dobara ili izvođenje aktivnosti (porez na tvrtku koji je ukinut 01.01.20217.)
Prihodi od poreza na dohodak u 2025. godini ostvareni su u ukupnom iznosu od 3.085.463,21 eur, što iznosi 18% više u odnosu na prethodnu godinu. U strukturi ukupno ostvarenog iznosa poreza i prireza na dohodak najveće ostvarenje evidentirano je za prihode od poreza na dohodak od nesamostalnog rada u iznosu od 2.999.975,96 eur koji se veći za 20% u odnosu na prethodnu godinu . S obzirom na izmjene Zakona o brdsko planinskim područjima od 2014. godine na teret proračuna Grada Delnica vrši se povrat poreza te je prihod Grada od poreza na dohodak u ljetnim mjesecima zanemariv te imamo problema sa podmirenjem obaveza.

Prihodi od poreza na imovinu uključuju prihode od poreza na kuće za odmor odnosno porez na nekretnine, prihode od poreza na korištenje javnih površina, prihode od poreza na promet nekretnina, a u 2025. godini ostvareni su u iznosu od 246.596,03 eur odnosno 16% više u odnosu na prethodnu godinu. (najviše iz razloga prihoda od poreza na promet nekretnina).

U 2025. godini prihodi od poreza na robu i usluge ostvareni su u  iznosu od 26.532,73 eur ili 31% manje u  odnosu na prethodnu godinu. Obuhvaćaju prihode od poreza na potrošnju alkoholnih i bezalkoholnih pića te prihode od poreza na tvrtku odnosno  naziv tvrtke (porez na tvrtku ukinut 01.01.2017.godine ali postoje potraživanja iz prethodnih godina )

Pomoći

Planirana sredstva pomoći na godišnjoj razini uključuju tekuće pomoći iz državnog i županijskog proračuna,  kapitalne pomoći iz državnog i županijskog proračuna, tekuće pomoći od HZMO-a, HZZ-a i HZZO-a, tekuće pomoći od izvanproračunskih korisnika, tekuće pomoći izravnanja za decentralizirane funkcije vatrogastva, pomoći proračunskim korisnicima iz proračuna koji im nije nadležan te pomoći temeljem prijenosa EU sredstava.

U ovom izvještajnom razdoblju ostvaren je prihod s osnove pomoći u iznosu od 1.508.534,10 eur ili 50 % planiranih prihoda. 
Dobivena su sredstva iz državnog proračuna – sredstva fiskalnog izravnanja u visini procijenjenog gubitka prihoda na temelju povećanja osnovnog osobnog odbitka sukladno izmjenama propisa o oprezivanju dohotka  u iznosu od 260.901,80 eur koja nisu namjenska, tekuće pomoći od ostalih izvanproračunskih korisnika državnog proračuna 71.203,21 eur (Hrvatske ceste - zimska služba za 2024. godinu razlika 26.954,52 eur, za 2025.godinu 42.148,69 eur, od fonda za zaštitu okliša 2.100,00 eur za radionicu za otpad) sredstva za fiskalnu održivost dječjih vrtića 111.228 eur. Sredstva od Županije za tekuće aktivnosti u iznosu od 99.630,35 eur županijski linijski prijevoz, lokalni izbori, Aktivnost Hrvatsko kraljevstvo, troškovi za drva za ogrjev, Rika fest, održavanje nerazvrstanih cesta-sanacija ceste u naselju Kupa i Čedanj). Pomoći centra za poljoprivredu i ruralni razvoj PGŽ za projekt „Rika fest” u inosu od 2.655,00 eur.
Kapitalne pomoći iz državnog proračuna ostvarene su u iznosu od 435.819,97 eur a odnosi se na projekte „rekonstrukcija stadiona” 300.000 eur (izvršen povrat sredstava ministarstvu u 2026. godini s obzirom na nedstatak sredstava za postojeći projekt) za opremanje i uređenje dj.igrališta „mali Park” 36.470,30 eur, za sanaciju krova stare šumarske škole 55.00,00 eur, za opremanje novoizgrađenog dijela vrtića 28.331,04 eur kao i opremu za novi vrtić 15.904,88) . Kapitalne pomoći iz županijskog proračuna u iznosu od 156.824,47 eur a zamjenu krova stare šumarske škole.
Grad je prihodovao pomoći od HZMO-a, HZZ-a i HZZO-a u iznosu od 10.585,73 eur za projekt “Javnih radova”.  Kapitalne pomoći od izvanproračunskih korisnika za pametna i održiva rješenja 66.361,40 eur („Smart bike”, „Smart city”). Kapitalne pomoći iz državnog proračuna temeljem prijenosa EU sredstava u iznosu od 23.564,77 eur za investiciju dogradnje vrtića.

Tekuće pomoći izravnanja za decentralizirane funkcije vatrogastva iznose 251.500,00 eur.
Pomoći proračunskim korisnicima koji im nije nadležan ostvarili su u iznosu od 18.259,40 eur- Navedeni prihodi od Ministarstva po programima utrošeni su za nabavu radnog materijala i za stručno usavršavanje odgojno – obrazovnih djelatnika, te za potrebe troškova namirnica i troškova tekućeg poslovanja PO Brod na Kupi, čiji se obrazovni rad odvija u sklopu poludnevnog programa u jednoj odgojno – obrazovnoj skupini – skupina Leptirići koja obuhvaća djecu od 3. godine do polaska u školu.

Tekuće pomoći iz proračuna koji im nije nadležan (od Primorsko-goranske županije) iznose 2.000,00 EUR, utrošene su za program Digitalizacija zavičajne građe (Goranski Novi list, godišta koja ne posjedujemo u svom fondu-Knjižnica Janet Majnarich). Kapitalne pomoći iz državnog proračuna iznose 11.100,00 EUR, utrošene su za: nabavu knjižne i neknjižne građe (6.575 knjige i 725 tisak), otkup (3.000,00) te za program Dodir riječi (800,00).

Kapitalne pomoći iz državnog proračuna temeljem prijenosa EU sredstava u iznosu od 220.114,37 eur a odnosi se na izgradnju vrtića u iznosu od 243.679,00 eur .
 Prihodi od imovine
Ukupni prihodi od imovine u 2025. godini ostvareni su u iznosu od 124.755,53 eur ili 22% prihoda u odnosu na prethodnu godinu. 

Prihodi od imovine uključuju:

· prihode od financijske imovine u iznosu od 3.973,77 eur
· prihode od nefinancijske imovine u iznosu od 120.781,76 eur
Prihodi od financijske imovine, odnosno prihodi od zateznih kamata za poreze i iz obveznih odnosa i ostvareni su u iznosu od 2.889,27 eur (ovrhe za poreze i komunalnu naknadu) te 1.084,50 eur za penale za zakašnjele radove.
Prihodi od nefinancijske imovine uključuju prihode od zakupa i iznajmljivanja imovine, zakupa poljoprivrednog zemljišta, naknada za korištenje nefinancijske imovine, spomeničke rente te ostale prihode od nefinancijske imovine a ostvareni su u iznosu od 120.781,76 eur (zakup poslovnog prostora, zakup javnih površina, najam stanova) 
Visina zakupnina tijekom  2025. godine obračunavala se  mjesečno sukladno Odlukama o zakupu poslovnog prostora, zakupu javnih površina,prihoda od zakupa polj.zemljišta,najam stanova, zakupa polj. zemljišta u vlasništvu RH, prodaja polj.zemlj.u vlasništvu države te prihodi od iznajmljivanja prostora. Grad Delnice je sukladno sklopljenim ugovorima o zakupu u 2025. godini ostvario prihod od zakupnine u iznosu od 61.558,00 eur. Naknada za korištenje nefinancijske imovine ostvarena je u iznosu od 37.103,38 eur a odnosi se na pravo građenja  (T COM, Erste, Hep, Rune) te prihod od spomeničke rente u iznosu od 70,61 eur. Ostali prihodi od nefinancijske imovine ostavreni su u iznosu od 22.120,38 eur a odnose se na prihode od nezakonite izgradnje.
Prihodi od upravnih i administrativnih pristojbi, pristojbi po posebnim propisima i naknada
Prihodi od upravnih i administrativnih pristojbi i pristojbi po posebnim propisima i naknadama ostvareni su u ukupnom iznosu od 1.571.938,69 eur ili 87% planiranih prihoda.  Ostvareni prihodi od upravnih i administrativnih pristojbi, pristojbi po posebnim propisima i komnalni doprinosi i naknade u strukturi ukupno ostvarenih prihoda i primitaka sudjeluju sa 20%.

Prihodi od upravnih i administrativnih pristojbi uključuju:

· županijske, gradske i općinske pristojbe i naknade
· ostale upravne pristojbe i naknade
· ostale pristojbe i naknade

Prihodi po posebnim propisima uključuju:

· prihodi vodnog gospodarstva
· doprinosi za šume

· ostali nespomenuti prihodi 
 Komunalni doprinosi i naknade

· komunalni doprinosi

· komunalne naknade

Prihodi od upravnih i administrativnih pristojbi ostvareni su u iznosu od 7.554,61 i na razini su prethodne godine a odnose se na prihode od prodaje državnih biljega (prihod državnog proračuna i jednice lokalne i područne (regionalne) samouprave u jednakim djelovima na čijem području je obavljena maloprodaja) , turističke pristojbe (65% turističkoj zajednici od čega 30% pripada JLP(R)S, 15% TZ Županije i 20% HTZ) te ostalih naknada i pristojbi (naknada za prenamjenu poloprivrednog zemljišta u građevinsko 70% prihod državnog proračuna i 30% prihod JLP(R)S.  

Prihodi po posebnim propisima ostvareni su u 2025. godini u iznosu od 515.291,30 eur ili 16% manje u odnosu na prethodnu godinu (radi se o prihodima koje su proračunski korisnici ostvarili obavljanjem svoje djelatnosti - participacija za djecu u dj.vrtiću, članarine u knjižnici, vl.prihodi JVP. Prihodi Grada od šumskog doprinosa koji ima najveći udio u prihodima po posebnim propisima). Prihodi od vodnog doprinosa naplaćeni su u iznosu od 11,52 eur koji se koriste za finaciranje sustava vodnog gospodarstva. Prihodi od šumskog doprinosa u 2025. godini naplaćeni su u iznosu od 338.850,35 eur. Ostali nepomenuti prihodi odnosno prihodi od refundacija, prihodi od održavanja prostora (režijski troškovi) i prihodi proračunskih korisnika u iznosu od 176.429,43 eur
      Komunalni doprinosi i naknade uključuju:

· komunalni doprinosi 

· komunalne naknade

Prihodi od komunalnog doprinosa ostvareni su u iznosu od 26.470,75 eur ili 56 % manje u odnosu na prethodnu godinu. 

Komunalna naknada kao najznačajniji prihod u strukturi ukupnih prihoda uz prihode od poreza i prireza na dohodak u 2024. godini naplaćeni su u iznosu od 1.022.622,03 eur ili  3 % više u odnosu na prethodnu godinu.

Prihodi od prodaje proizvoda i robe te pruženih usluga i prihodi od donacija


Prihodi od od prodaje proizvoda i robe te pruženih usluga i prihodi od donacija u 2025. godini ostvareni su u iznosu od 270.135,86 eur što je za 143% više u odnosu na prethodnu godinu. 

Prihodi od pruženih usluga ostvareni su u iznosu od 25.615,58 eur a odnose na prihode  od usluga vođenja vodne naknade, te prihoda proračunskih korisnika ( JVP- prihodi od pruženih usluga.) Kapitalne  donacije od pravnih i fizičkih osoba izvan općeg proračuna  ostvarene su u iznosu od 244.520,28 eur (donacija od pravne osobe za projekt „Švicarske darovnice“ od Komunalca preko Ministarstva regionalnog razvoja, donacija iza pokojne Janet Majnarich za opremanje vrtića, donacija JVP-u za vozilo 2. rata od strane VZPGŽ  )
Kazne, upravne mjere i ostali prihod

Ostale nespomenute kazne ostvarene su u iznosu od 1.320,00 eur ili 7% manje u odnosu na prethodnu godinu koje se odnose  na naplatu kazni za parkiranje.

PRIHODI OD PRODAJE NEFINANCIJSKE IMOVINE

U 2025. godini prihodi od prodaje nefinancijske imovine ostvareni su u iznosu od 118.721,03 eur ili 64 % više u odnosu na prethodnu godinu. Kapitalni prihodi obuhvaćaju:

· prihode od prodaje neproizvedene dugotrajne imovine(zemljište)

· prihode od prodaje proizvedene dugotrajne imovine (ostali stambeni objekti, uređaji,strojevi,nasadi)

Prihodi od prodaje zemljišta u vlasništvu Grada Delnica  ostvareni su u iznosu od 55.178,48 eur što je manje za 13% u odnosu na  prethodnu godinu.


Prihodi od prodaje građevinskih objekata odnosno stanova na kojim postoji stanarsko pravo uz obročnu otplatu temeljem ugovora iz ranijih godina te prihodi od prodaje stanova u Lučicama na rate te prodaja nekretnine „praprot”ostvareni su u iznosu od 63.356,55 eur odnosno 615% više u odnosu na prethodnu godinu , dok prihod višegodišnjih nasada ostvaren u iznosu od 186,00 eur i prihode od prodaje drvne mase na panju
Primici od financijske imovine i zaduživanja

Primici od financijske imovine i zaduživanja ostvareni su iznosu od 928.750,94 EUR (primici - kreditno zaduženje za investicije Vrtića i ulica Ograja i kralja Zvonimira)

REZULTAT POSLOVANJA
Konsolidirani rezultat

U 2025.godini ostvaren je konsolidirani višak prihoda i primitaka nad rashodima i izdacima u iznosu od 501.446,78 eur a rezultat je viška prihoda poslovanja  u iznosu od 1.212.952,36 eur  , manjka prihoda od nefinancijske imovine u iznosu od -1.369.593,60 eur te viška primitaka od financijske imovine u iznosu od 658.088,02. Kako je konsolidirani manjak iz prethodnih godina iznosio -1.122.169,78 eur ostaje za pokriće manjak u iznosu od -620.723,00 eur
Grad Delnice

U 2025.godini Grad Delnice ostvario je manjak prihoda i primitaka nad rashodima i izdacima u iznosu od 515.281,61 eur. Korekcija rezultata provedena je sukladno članku 82. Pravilnika o proračunskom računovodstvu i računskom planu koji propisuje obavezu  korekcije salda na računu 922. U našem slučaju se korigiraju kapitalne pomoći koje su utrošene za nabavu nefinancijske imovine kao i korekcija po istovrsnim kategorijama. Kako je manjak iz prethodnih godina iznosio -1.023.909,92 eur ostaje za pokriće manjka u iznosu od -508.628,31 eur.
Rezervirana sredstva prema izvorima financiranja POMOĆI , DONACIJA, PRIHODI OD NEFINANCIJSKE IMOVINE a sastoji se iz:
Neutrošeni dio namjenskih prihoda 300.000,00 eur (izvor 403 – kapitalne pomoći iz državnog proračuna) u 2025.godini odnosi se na: 

· Kapitalne pomoći iz Državnog proračuna– 3000.000,00 eur za rekonstrukciju stadiona (izvršit će se povrat sredstava u 2026. godini jer se nije krenulo sa radovima) 
Neutrošeni dio namjenskih prihoda 15.679,58 eur (izvor 408 – tekuće pomoći od HZMO-a, HZZ-a, I HZZO-a) u 2025.godini odnosi se na: 

· Tekuće pomoći od HZMO-a,HZZ-a i HZZO-a u iznosu od 15.679,58 eur (program javnih radova –mora se izvršiti povrat sredstava)
Rezervirana sredstva (izvor 5 – donacije) iz prethodnih godina odnose se na:

· 5.568,23 eur donaciju iza pokojne Janet Majnarich (dom za stare i nemoćne)

Rezervirana sredstva od nefinancijske imovine od 2024.godine u iznosu od 131.606,08eur prema izvoru financiranja 6 – prihodi od nefinancijske imovine  sastoji se od:

· 131.606,08  eur - stanova sa stanarskim pravom (rješavanje stambenih pitanja socijalno ugroženih osoba)
Manjak prihoda poslovanja prema izvoru financiranje 1 – opći prihodi i primici u iznosu od 

-961.482,20 eur pokrit će se iz redovnih prihoda poslovanja u 2026.godini.
Višak/manjak prihoda rasporedit će se u  izmjenama i dopunama Proračuna Grada Delnica za 2026. godinu.

Proračunski korisnici ostvarili su sljedeće rezultate:

Gradska knjižnica Janet Majnarich u 2025.godini ostvarila je višak prihoda i primitaka nad rashodima i izdacima u iznosu od 837,97 eur. Preneseni manjak prihoda iz prethodnih godina iznosi  -3.670,96 eur te ostaje za pokriće manjak u sljedećoj godinu -2.832,99 eur. 

Dječji vrtić Hlojkica u 2025.godini ostvarila je manjak prihoda i primitaka nad rashodima i izdacima u iznosu od – 11.036,49 eur. Preneseni manjak prihoda iz prethodnih godina iznosi  -57.185,22 eur te ostaje za pokriće manjak u sljedećoj godini -68.221,71 eur. 

Javna vatrogasna postrojba Delnice u 2025.godini ostvarila je manjak prihoda i primitaka  nad rashodima i izdacima u iznosu od -3.636,31 eur. Preneseni višak prihoda iz prethodnih godina iznosi -37.403,68 eur  te ostaje za pokriće manjak u sljedećoj godinj -41.039,99 eur
Za neutrošeni dio prihoda proračunskih korisnika iz izvora koji nije nadležni proračun proračunski korisnici moraju donijeti Odluke o rasporedu rezultata i utvrditi način utroška sredstava te isto planirati u izmjenama i dopunama proračuna za 2026. godinu.  Za ostvareni manjak prihoda proračunskih korisnika iz izvora koji nije nadležni proračun proračunski korisnici trebaju u Odluci o raspodjeli rezultata utvrditi način pokrića manjka i isto uvrstiti u sljedeće izmjene i dopune proračuna za 2026. godinu. Odluku o rasporedu rezultata donose čelnici proračunskih korisnika.

RASHODI I IZDACI PRORAČUNA

RASHODI POSLOVANJA 

Rashodi poslovanja za cijeli sustav (Grad i proračunski korisnici) izvršeni su u 2025. godini u iznosu 5.622.323,79 eur. Rashodi poslovanja obuhvaćaju rashode za zaposlene, materijalne rashode, financijske rashode, rashode za subvencije, pomoći, naknade građanima i kućanstvima i rashode za donacije , kazne, naknade šteta i kapitalne pomoći. 

U nastavku slijedi prikaz pojedinih skupina rashoda unutar rashoda poslovanja.

RASHODI ZA ZAPOSLENE

Rashodi za zaposlene u 2025. godini se ostvareni su u iznosu 1.951.956,98 eura. za cijeli sustav (Gradsku upravu i proračunske korisnike kao i projekt „Javni radovi“). Rashodi za zaposlene obuhvaćaju plaće, doprinose na plaće i ostale rashode (regres, naknade za bolest, invalidnost i smrtni slučaj,…) za zaposlene gradske uprave i proračunskih korisnika. 

MATERIJALNI RASHODI

Materijalni rashodi se u 2025. godini izvršeni su u iznosu od 2.381.176,82 eur. Na planiranje materijalnih rashoda ima velik utjecaj inflacija, koja proizlazi iz rasta cijena sirovina, proizvoda i usluga uslijed snažne globalne potražnje nakon zatvaranja gospodarstava zbog rata u Ukrajini, povećanja cijena električne energije, plina i ostalih energenata. Rashodi za usluge se odnose na komunalne usluge, zakupnine, intelektualne usluge, usluge tekućeg i investicijskog održavanja objekata i druge rashode vezano za objekte gradske uprave i svih proračunskih korisnika te na tekuće i investicijsko održavanje objekata komunalne infrastrukture (za održavanje zelenih površina, nerazvrstanih cesta, zimske službe javne rasvjete i drugo). 

FINANCIJSKI RASHODI 

Financijski rashodi se ostvareni su u iznosu od 60.617,07 eur u 2025. godini. Unutar financijskih rashoda su rashodi za kamate za primljene zajmove, rashodi za bankarske usluge, usluge platnog prometa i ostali nespomenuti financijski rashodi (novčane naknade zbog neispunjavanja kvote za invalide). 

SUBVENCIJE 

Subvencije su izvršene u iznosu od 74.432,56 eur u 2025. godini. Najznačajniji dio sredstava se odnosi na subvenciju poslovanja Radio Gorski kotar. Osim navedenog, potpore poduzetništvu kroz sufinanciranje raznih poduzetničkih projekata i programa kao i potpore programima za turizam.

POMOĆI DANE U INOZEMSTVO I UNUTAR OPĆEG PRORAČUNA

Pomoći dane u inozemstvo i unutar općeg proračuna odnose se na tekuće i kapitalne pomoći unutar općeg proračuna i drugim proračunima a u 2025. godini realizirani su u iznosu 200.998,77 eur. (sufinaciranje havarijskog preljeva pročistač Kuželj, pomoći školama za opremanje, realizaciju njihovih programa, sufinanciranje produženog boravka, sufinanciranje prehrane, sufinanciranje nabave quad vozila za NP Risnjak)
NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE

Naknade građanima i kućanstvima na temelju osiguranja i druge naknade izvršene su  u iznosu 275.768,70 eur. Naknade građanima i kućanstvima odnose se najvećim dijelom na naknade unutar Socijalnog programa Grada Delnica. Unutar ove skupine rashoda nalaze se još i rashodi za stipendije učenicima i studentima, novčana donacija za novorođenu djecu, nabava obrazovnog materijala za učenike osnovnih škola, rashodi za smještaj djece u predškolske ustanove kojima Grad Delnice nije osnivač, programe škola, uskršnjica i božićnica za umirovljenike.

RASHODI ZA DONACIJE , KAZNE , NAKNADE ŠTETE I KAPITALNE POMOĆI
Ostali rashodi izvršeni su u iznosu od 677.372,89 eur. U strukturi ove skupine rashoda, rashodi se razvrstavaju na tekuće i kapitalne donacije te kapitalne pomoći. Tekuće donacije obuhvaćaju rashode za financiranje programa javnih potreba u kulturi i javnih potreba u sportu (sportska zajednica) i tehničkoj kulturi, za zdravstvene programe i programe u socijalnoj skrbi (pomoć u kući), za suradnju s udrugama, sredstva za političke stranke, sredstva za provođenje aktivnosti zaštite i spašavanja (HGSS). Kapitalne donacije crkvama za obnovu sakralnih objekata.(Župni ured Turke i Kuželj) Rashodi za kapitalne pomoći se najvećim dijelom odnose na sredstva usmjerena prema gradskim trgovačkim društvima. Odnose se na rashode izgradnje objekata i uređaja komunalne infrastrukture s komunalnim društvima (donacija od pravne osobe za projekt „Švicarske darovnice“ od Komunalca preko Ministarstva regionalnog razvoja)
RASHODI ZA NABAVU NEFINANCIJSKE IMOVINE (KAPITALNI RASHODI) 

Rashodi za nabavu nefinancijske imovine (kapitalni rashodi) izvršeni su u iznosu od 1.488.314,63 eur. 

RASHODI ZA NABAVU NEPROIZVEDENE DUGOTRAJNE IMOVINE (KUPNJA ZEMLJIŠTA, LICENCI) Rashodi za nabavu neproizvedene dugotrajne imovine izvršeni su u iznosu od 6.855,01 eur .Navedeni rashodi se odnose na rashode za kupnju licenci te rashode vezano za otkup zemljišta.
RASHODI ZA NABAVU PROIZVEDENE DUGOTRAJNE IMOVINE  Rashodi za nabavu proizvedene dugotrajne imovine izvršeni su u iznosu od 1.375.890,87 eur,. Ovi rashodi se odnose na rashode za kupnju i izgradnju građevinskih objekata, rashode za nabavu nematerijalne proizvedene imovine (izrada projekata), rashode za nabavu opreme, rashode za nabavu knjiga.(dogradnja vrtića, izgradnja adrenalinskog parka, igralište Lučice, ulice Ograja i kralja Zvonimira, stara šumarska škola krovopokrivački radovi, uređenje prostorija Goranski risovi, asfaltiranje ulice Ante Starčevića …)
RASHODI ZA DODATNA ULAGANJA NA NEFINANCIJSKOJ IMOVINI 

U 2025. godini ovi se rashodi izvršeni su u iznosu od 105.568,75 eura. Rashodi se odnose na izradu projektne dokumentacije i strategije upravljanja imovinom.(idejni projekt uređenja potkrovlja vrtića, Novelacija glavnog projekta 2. faze MF dvorane Delnice , glavni projekt javne i dekorativne rasvjete u Parku kralja Tomislava, izrada procjene ugroženosti od požara, Izrada idejnog arhitekt.rj. s 3D vizualiz. uređenja dj.  igrališta, te idejnog rj. parkinga Matica Hrvatska…)
IZDACI ZA FINANCIJSKU IMOVINU I OTPLATE ZAJMOVA

Izdaci za financijsku imovinu ostvareni su u iznosu od 270.662,92 EUR (kredit HBOR za kapitalnu investiciju Supilova ulica, rekonstrukcije ulice I.G.Kovačića i obnove asfaltnog kolnika ulice Trg 138. brigade HV i prolaz Hrvatskih šuma, Erste banke za kapitalnu investiciju  „Izgradnja nogostupa i oborinske odvodnje u Lučicama„ i „Javna rasvjeta Delnice-Lučice i Lučička cesta “, HBOR za financiranje kapitalnog projekta “Energetska obnova JR Led lampe”, Erste za financiranje kapitalnih projekata „Dječji vrtić dogradnja-radovi“, „Zamjena asfaltne podloge - Ulica kralja Zvonimira“ i „Uređenje ulice Ograja“.

